CELEX: 52021PC0825
Language: da
Date: 2021-12-21
Title: Forslag til RÅDETS GENNEMFØRELSESAFGØRELSE om ændring af gennemførelsesafgørelse (EU) 2020/1561 om midlertidig støtte til Ungarn i henhold til forordning (EU) 2020/672 til mindskelse af risiciene for arbejdsløshed i nødsituationen som følge af covid-19-udbruddet

EUROPA-KOMMISSIONEN
            Bruxelles, den 21.12.2021
            COM(2021) 825 final
            2021/0435(NLE)
            
            Forslag til
            RÅDETS GENNEMFØRELSESAFGØRELSE
            om ændring af gennemførelsesafgørelse (EU) 2020/1561 om midlertidig støtte til Ungarn i henhold til forordning (EU) 2020/672 til mindskelse af risiciene for arbejdsløshed i nødsituationen som følge af covid-19-udbruddet
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
                  
            
            
               Ved Rådets forordning (EU) 2020/672 ("SURE-forordningen") fastsættes den retlige ramme for Unionens finansielle støtte til medlemsstater, der oplever eller er i alvorlig risiko for en alvorlig økonomisk forstyrrelse som følge af covid-19-udbruddet. Støtten inden for rammerne af SURE har primært til formål at finansiere arbejdsfordelingsordninger eller lignende foranstaltninger, der tager sigte på at beskytte arbejdstagere og selvstændige og dermed mindske forekomsten af arbejdsløshed og indkomsttab, samt, som supplement, med henblik på finansiering af visse sundhedsrelaterede foranstaltninger, navnlig på arbejdspladsen.
            
            
               Den 23. oktober 2020 tildelte Rådet finansiel støtte til Ungarn med henblik på at supplere landets nationale indsats for at imødegå virkningerne af covid-19-udbruddet og håndtere udbruddets socioøkonomiske konsekvenser for arbejdstagere og selvstændige.
            
            
               Den 1. december 2021 anmodede Ungarn igen om finansiel støtte fra Unionen under SURE-forordningen. 
            
            
               I henhold til SURE-forordningens artikel 6, stk. 2, har Kommissionen hørt de ungarske myndigheder med henblik på at kontrollere, om der er sket en pludselig og kraftig stigning i de faktiske og planlagte udgifter, som er direkte forbundet med de ungarske arbejdsmarkedsforanstaltninger, der er truffet som reaktion på covid-19-pandemien. Navnlig vedrører disse foranstaltninger en kombination af en ny foranstaltning og eksisterende foranstaltninger som omhandlet i Rådets gennemførelsesafgørelse (EU) 2020/1561:
            
            
               a)En eksisterende fritagelse for arbejdsgiverne for indbetaling af socialsikringsbidrag og uddannelsesafgift i perioden marts-december 2020 samt en nedsættelse af arbejdsgiverbidraget til rehabiliteringsordningen i perioden marts-juni 2020 for de sektorer, der er hårdest ramt af pandemien, blev forlænget indtil nødsituationens ophør, idet udgifterne omfatter perioden fra december 2020 til juni 2021
            
            
               b)En eksisterende udelukkelse af personaleomkostninger fra skattegrundlaget for skatten for mindre virksomheder ("KIVA") i perioden marts-juni 2020 i de sektorer, der er hårdest ramt af pandemien, blev forlænget indtil nødsituationens ophør, idet udgifterne omfatter perioden fra december 2020 til juni 2021. Der er kun anmodet om støtte til den del af de samlede udgifter, der vedrører virksomheder, der har nedsat eller afbrudt arbejdstiden, eller hvis ansatte er forblevet i beskæftigelse frem til de senest tilgængelige data
            
            
               c)En eksisterende fritagelse for engangsskat ("KATA") i perioden marts-juni 2020 for små virksomheder i visse sektorer blev forlænget indtil nødsituationens ophør, idet udgifterne omfatter perioden marts-april 2021. Anmodningen vedrører kun den del af udgifterne, der vedrører støtte til selvstændige og enkeltmandsvirksomheder 
            
            
                d)En ny engangsindkomststøtteordning for selvstændige i sektorer, der er berørt af nedlukningsforanstaltninger, forudsat at de opretholder deres aktiviteter i mindst to måneder efter nødsituationens forventede ophør. Engangsbetalingen svarer til den garanterede månedlige mindsteløn (219 000 HUF). Støtteberettigelsesperioden slutter, når nødsituationen ophører. Ordningens målgruppe er enkeltmandsvirksomheder uden ansatte, som ikke er berettiget til støtte inden for rammerne af den sektorspecifikke lønordning 
            
            
               Ungarn har fremsendt de nødvendige oplysninger til Kommissionen. 
            
            
               Under hensyntagen til den foreliggende dokumentation foreslår Kommissionen, at Rådet vedtager en gennemførelsesafgørelse om at yde finansiel støtte til Ungarn under SURE-forordningen til støtte for ovennævnte foranstaltning. 
            
            
               •Sammenhæng med de gældende regler på samme område
            
            
               Dette forslag er i fuld overensstemmelse med Rådets forordning (EU) 2020/672, i henhold til hvilken forslaget fremsættes.
            
            
               Forslaget er et supplement til et andet EU-retsinstrument, der har til formål at yde støtte til medlemsstaterne i nødsituationer, nemlig Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond ("forordning (EF) nr. 2012/2002"). Europa-Parlamentets og Rådets forordning (EU) 2020/461 blev vedtaget den 30. marts og indeholder ændringer til førnævnte instrument, som udvider dets anvendelsesområde til at omfatte større folkesundhedskriser og fastlægger, hvilke specifikke tiltag der er berettigede til finansiering. 
            
            
               •Sammenhæng med Unionens politik på andre områder
            
            
               Forslaget indgår i en række foranstaltninger, der er udarbejdet som reaktion på den aktuelle covid-19-pandemi, blandt andet investeringsinitiativet som reaktion på coronavirusset, og det supplerer andre instrumenter til støtte for beskæftigelsen såsom Den Europæiske Socialfond og Den Europæiske Fond for Strategiske Investeringer (EFSI)/InvestEU. Ved i dette særlige tilfælde med covid-19-udbruddet at gøre brug af lånoptagelse og långivning til støtte for medlemsstaterne fungerer dette forslag som en ekstra sikkerhedsforanstaltning til at finansiere arbejdsfordelingsordninger og lignende foranstaltninger, der bidrager til at beskytte arbejdspladser og dermed arbejdstagere og selvstændige mod risikoen for arbejdsløshed. 
            
         
         
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Retsgrundlaget for dette instrument er Rådets forordning (EU) 2020/672. 
            
            
               •Nærhedsprincippet (for områder, der ikke er omfattet af enekompetence) 
            
            
               Forslaget fremsættes i forlængelse af en anmodning fra en medlemsstat og er et udtryk for europæisk solidaritet, idet der ydes finansiel støtte fra Unionen i form af midlertidige lån til en medlemsstat, der er berørt af covid-19-udbruddet. Som en ekstra sikkerhedsforanstaltning vil denne finansielle støtte midlertidigt understøtte regeringens øgede offentlige udgifter til arbejdsfordelingsordninger og lignende foranstaltninger for at hjælpe dem med at beskytte arbejdspladser og dermed arbejdstagere og selvstændige mod risikoen for arbejdsløshed og tab af indkomst.
            
            
               Denne støtte vil hjælpe den berørte befolkning og bidrage til at mindske de direkte samfundsmæssige og økonomiske virkninger af den aktuelle covid-19-krise. 
            
            
               •Proportionalitetsprincippet
            
            
               Forslaget overholder proportionalitetsprincippet. Det går ikke videre, end hvad der er nødvendigt for at nå instrumentets mål. 
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Høringer af interesserede parter
            
            
               På grund af det presserende behov for at udarbejde forslaget, således at Rådet kan vedtage det i tide, kunne der ikke gennemføres en høring af de berørte parter.
            
            
               •Konsekvensanalyse
            
            
               På grund af forslagets hastende karakter er der ikke foretaget nogen konsekvensanalyse.
            
            
               4.VIRKNINGER FOR BUDGETTET
            
            
               Kommissionen bør kunne optage lån på de finansielle markeder med henblik på videreudlån til medlemsstater, der anmoder om finansiel støtte inden for rammerne af SURE-instrumentet. 
            
            
               Ud over garantierne fra medlemsstaterne indeholder ordningen andre sikkerhedsforanstaltninger for at sikre dens finansielle soliditet:
            
            
               ·en stringent og konservativ tilgang til økonomisk forvaltning
            
            
               ·en sammensætning af låneporteføljen, der begrænser koncentrationsrisikoen, den årlige eksponering og en overdreven eksponering for de enkelte medlemsstater, samtidig med at der sikres tilstrækkelige ressourcer til de medlemsstater, hvor behovet er størst, samt
            
            
               ·muligheder for refinansiering af gæld.
            
            
               2021/0435 (NLE)
            
         
         
            
               Forslag til
            
            
               RÅDETS GENNEMFØRELSESAFGØRELSE
            
            
               om ændring af gennemførelsesafgørelse (EU) 2020/1561 om midlertidig støtte til Ungarn i henhold til forordning (EU) 2020/672 til mindskelse af risiciene for arbejdsløshed i nødsituationen som følge af covid-19-udbruddet
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Rådets forordning (EU) 2020/672 af 19. maj 2020 om oprettelse af et europæisk instrument for midlertidig støtte til mindskelse af risiciene for arbejdsløshed i en nødsituation (SURE) som følge af covid-19-udbruddet
                  1
               , særlig artikel 6, stk. 1,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)I forlængelse af en anmodning fra Ungarn af 6. august 2020 tildelte Rådet den 23. oktober 2020 finansiel støtte til Ungarn i form af et lån på højst 504 330 000 EUR med en maksimal gennemsnitlig løbetid på 15 år med henblik på at supplere Ungarns nationale indsats for at imødegå virkningerne af covid-19-udbruddet og håndtere udbruddets socioøkonomiske konsekvenser for arbejdstagere og selvstændige. 
            
            
               (2)Lånet skulle anvendes af Ungarn til at finansiere de til arbejdsfordelingsordninger svarende foranstaltninger samt sundhedsrelaterede foranstaltninger, der er omhandlet i artikel 3 i Rådets gennemførelsesafgørelse (EU) 2020/1561
                  2
               . 
            
            
               (3)Covid-19-udbruddet har fastlåst en væsentlig del af arbejdsstyrken i Ungarn. Dette har ført til en pludselig og kraftig stigning i de offentlige udgifter i Ungarn med hensyn til en ny foranstaltning, nemlig en engangsordning for indkomststøtte til selvstændige i sektorer, der er berørt af beskyttelsesforanstaltninger og foranstaltninger som omhandlet i artikel 3, litra f), g), h), i) og j), i gennemførelsesafgørelse (EU) 2020/1561. 
            
            
               (4)Covid-19-udbruddet og de ekstraordinære foranstaltninger, som Ungarn har gennemført i 2020 og 2021 for at dæmme op for dette udbrud og de socioøkonomiske og sundhedsrelaterede konsekvenser heraf, havde og har stadig dramatiske følger for de offentlige finanser. Ungarn havde ved udgangen af 2020 et offentligt underskud og en offentlig gæld på henholdsvis 8,0 % og 80,1 % af bruttonationalproduktet (BNP). Ifølge Kommissionens efterårsprognose 2021 forventes Ungarns offentlige underskud og offentlige gæld at falde til henholdsvis 7,5 % og 79,2 % af BNP i 2021, og Ungarns BNP forventes at stige med 7,4 % i 2021.
            
            
               (5)Den 1. december 2021 anmodede Ungarn om yderligere finansiel støtte fra Unionen på 147 140 000 EUR med henblik på fortsat at supplere dets nationale indsats i 2020 og 2021 for at imødegå virkningerne af covid-19-udbruddet og håndtere udbruddets socioøkonomiske konsekvenser for arbejdstagere og selvstændige. Anmodningen vedrører navnlig de foranstaltninger, der er beskrevet i betragtning 6-8. 
            
            
               (6)På grundlag af "regeringens dekret nr. 485/2020 (XI. 10.)"
                  3
                har myndighederne forlænget og ændret en række skatterelaterede foranstaltninger indtil nødsituationens ophør, jf. artikel 3, litra f), g), h) og j), i gennemførelsesafgørelse (EU) 2020/1561. Der er kun anmodet om lån til dækning af udgifter for perioden fra december 2020 til juni 2021. Dekretet indeholder en udtrykkelig betingelse om, at støttemodtagerne skal opretholde ansættelseskontrakter, der var indgået på tidspunktet for dekretets ikrafttræden, og at arbejdsgiveren ikke må opsige disse kontrakter med opsigelsesvarsel i foranstaltningens løbetid. Anvendelsesområdet hvad angår sektorer, der er støtteberettigede, blev ændret i forhold til den oprindelige udformning af foranstaltningerne, som ændret ved regeringens dekreter
                  4
               .
            
            
               For de sektorer, der er hårdest ramt af pandemien, har myndighederne indført en fritagelse for arbejdsgiverne for indbetaling af socialsikringsbidrag og uddannelsesafgift, oprindeligt i perioden marts-december 2020, samt en nedsættelse af arbejdsgiverbidraget til rehabiliteringsordningen, oprindeligt i perioden marts-juni 2020. 
            
            
               Myndighederne har også indført en udelukkelse af personaleomkostninger fra skattegrundlaget for skatten for mindre virksomheder ("KIVA"), oprindeligt for perioden marts-juni 2020. 
            
            
               For alle disse foranstaltninger er der kun anmodet om støtte til den del af de samlede udgifter (eller mistede indtægter), der vedrører virksomheder, der har nedsat eller afbrudt arbejdstiden, eller hvis ansatte er forblevet i beskæftigelse frem til de senest tilgængelige data Eftersom disse foranstaltninger udgør mistede indtægter for staten, kan de anses for sidestillet med offentlige udgifter.
            
            
               (7)Hvad angår de skatterelaterede foranstaltninger har myndighederne på grundlag af "regeringens dekret nr. 105/2021 (III. 3.)", "regeringens dekret nr. 147/2021 (III. 27)" og "regeringens dekret nr. 204/2021 (IV. 29)"
                  5
                ændret fritagelsen for engangsskat for små virksomheder ("KATA") som omhandlet i artikel 3, litra i), i gennemførelsesafgørelse (EU) 2020/1561, der oprindeligt blev indført for perioden marts-juni 2020 og forlænget for perioden marts-april 2021. Anmodningen vedrører kun den del af udgifterne, der vedrører støtte til selvstændige og enkeltmandsvirksomheder. Foranstaltningen kan betragtes som en foranstaltning svarende til en arbejdsfordelingsordning som omhandlet i forordning (EU) 2020/672, idet formålet er at beskytte selvstændige eller lignende kategorier af arbejdstagere mod nedgang i eller tab af indkomst.
            
            
               (8)Med "regeringens dekret nr. 310/2021. (VI. 7.)" om kompensation til selvstændige har Ungarn også indført en ny engangsordning for indkomststøtte til selvstændige i sektorer, der er berørt af nedlukningsforanstaltninger, forudsat at de opretholder deres aktiviteter i mindst to måneder efter nødsituationens forventede ophør
                  6
               . Engangsbetalingen svarer til den garanterede månedlige mindsteløn (219 000 HUF). Støtteberettigelsesperioden slutter, når nødsituationen ophører. Ordningens målgruppe er enkeltmandsvirksomheder uden ansatte, som ikke er berettiget til støtte inden for rammerne af den sektorspecifikke lønordning Foranstaltningen kan betragtes som en foranstaltning svarende til en arbejdsfordelingsordning som omhandlet i forordning (EU) 2020/672, idet formålet er at beskytte selvstændige eller lignende kategorier af arbejdstagere mod nedgang i eller tab af indkomst. 
            
            
               (9)Ungarn opfylder de i artikel 3 i forordning (EU) 2020/672 nævnte betingelser for at anmode om finansiel støtte. Ungarn har forelagt Kommissionen passende dokumentation for, at de faktiske og planlagte offentlige udgifter pr. 1. februar 2020 er steget med 897 720 542 EUR som følge af de nationale foranstaltninger, der er truffet for at imødegå de socioøkonomiske virkninger af covid-19-udbruddet. Der er tale om en pludselig og kraftig stigning, fordi den også er forbundet med både en ny foranstaltning og en forlængelse af eksisterende foranstaltninger, der er direkte forbundet med foranstaltninger svarende til arbejdsfordelingsordninger, som omfatter en betydelig del af virksomhederne og arbejdsstyrken i Ungarn. Ungarn har finansieret 113 740 000 EUR af det øgede udgiftsbeløb med midler fra Unionen. Ungarn har finansieret 132 510 542 EUR af det øgede beløb for offentlige udgifter med egne midler.
            
         
         
            
               (10)Kommissionen har hørt Ungarn og bekræftet, at der er sket en pludselig og kraftig stigning i de faktiske og planlagte offentlige udgifter, der er direkte forbundet med foranstaltninger svarende til arbejdsfordelingsordninger, som omhandlet i anmodningen af 1. december 2021, jf. artikel 6 i forordning (EU) 2020/672. 
            
            
               (11)Der bør derfor ydes finansiel støtte med henblik på at hjælpe Ungarn med at imødegå de socioøkonomiske virkninger af den alvorlige økonomiske forstyrrelse som følge af covid-19-udbruddet. Kommissionen bør træffe afgørelser vedrørende løbetid, størrelse og frigivelse af rater og trancher i et tæt samarbejde med de nationale myndigheder. 
            
            
               (12)Ungarn og Kommissionen bør tage hensyn til denne afgørelse i den låneaftale, der er omhandlet i artikel 8, stk. 2, i forordning (EU) 2020/672. 
            
            
               (13)Nærværende afgørelse bør ikke berøre udfaldet af eventuelle sager om forvridning af det indre marked, som indledes, navnlig i henhold til traktatens artikel 107 og 108. Den fritager heller ikke medlemsstaterne for i henhold til traktatens artikel 108 at underrette Kommissionen om eventuel statsstøtte.
            
            
               (14)Ungarn bør regelmæssigt underrette Kommissionen om gennemførelsen af de planlagte offentlige udgifter, således at Kommissionen kan vurdere, i hvilket omfang Ungarn har afholdt disse udgifter.
            
            
               (15)Afgørelsen om at yde finansiel støtte er blevet truffet under hensyntagen til Ungarns eksisterende og forventede behov samt anmodninger om finansiel støtte i henhold til forordning (EU) 2020/672, som andre medlemsstater allerede har indgivet eller planlagt at indgive, samtidig med at principperne om ligebehandling, solidaritet, proportionalitet og gennemsigtighed anvendes — 
            
            
               VEDTAGET DENNE AFGØRELSE: 
            
            
               Artikel 1 
                  I gennemførelsesafgørelse (EU) 2020/1561 foretages følgende ændringer: 
            
            
            
               1) 
                     I artikel 2 foretages følgende ændringer:
            
            
               a)
                     stk. 1 affattes således: 
            
            
               "1. Unionen stiller et lån på højst 651 470 000 EUR til rådighed for Ungarn. Lånet har en maksimal gennemsnitlig løbetid på 15 år."
            
            
               b)
                     stk. 4 affattes således: 
            
            
               "4. Den første rate frigives under forbehold af, at den i artikel 8, stk. 2, i forordning (EU) 2020/672 omhandlede låneaftale træder i kraft. Eventuelle efterfølgende rater frigives i overensstemmelse med vilkårene i nævnte låneaftale eller, hvor det er relevant, på betingelse af ikrafttrædelsen af et tillæg hertil eller i overensstemmelse med en ændret låneaftale.".
            
            
            
               2)
                     Artikel 3 affattes således: 
            
            
               "Artikel 3
            
            
               Ungarn kan finansiere følgende foranstaltninger:
            
            
               a)
                     midlertidig støtte til opgradering af indkvarteringsforholdene på turistdestinationerne for at opretholde den eksisterende arbejdsstyrke, jf. "regeringens beslutning 2080/2020 om den nationale boligudvikling", for den del af udgifterne, der vedrører støtte til selvstændige og enkeltmandsvirksomheder
            
            
               b)
                     midlertidig støtte til fødevareforarbejdende virksomheder, jf. "landbrugsministerens dekret nr. 25/2020", for den del af udgifterne, der vedrører støtte til selvstændige og enkeltmandsvirksomheder
            
         
         
            
               c)
                     midlertidig støtte til gartnerivirksomheder, der beskæftiger sig med dyrkning af etårige afgrøder og planteformering, jf. "landbrugsministerens dekret nr. 26/2020", for den del af udgifterne, der vedrører støtte til selvstændige og enkeltmandsvirksomheder
            
            
               d)
                     midlertidig støtte til fiskebrug, jf. "landbrugsministerens dekret nr. 30/2020", for den del af udgifterne, der vedrører støtte til selvstændige og enkeltmandsvirksomheder
            
            
               e)
                     forlængelsen indtil den 30. juni 2020 af de børneydelser, der udløb i perioden med undtagelsestilstand, jf. "regeringens dekret nr. 59/2020. (III. 23.)" og artikel 71 i "lov LVIII af 2020"
            
            
               f)
                     suspensionen af arbejdsgiverbetalte socialsikringsbidrag i visse sektorer, jf. artikel 4, litra a), i "regeringens dekret nr. 47/2020. (III. 18.)" (som ændret), for den del af udgifterne, der vedrører virksomheder, der har nedsat eller suspenderet arbejdstiden, eller hvis ansatte er forblevet i beskæftigelse, som forlænget og ændret
            
            
               g)
                     fritagelse for arbejdsgiverbetalt uddannelsesafgift i visse sektorer, jf. artikel 4, litra a), i "regeringens dekret nr. 47/2020. (III. 18.)" (som ændret), for den del af udgifterne, der vedrører virksomheder, der har nedsat eller suspenderet arbejdstiden, eller hvis ansatte er forblevet i beskæftigelse, som forlænget og ændret
            
            
               h)
                     nedsættelse af arbejdsgiverbidraget til rehabiliteringsordningen i visse sektorer, jf. artikel 4, litra a), i "regeringens dekret nr. 47/2020. (III. 18.)" (som ændret), for den del af udgifterne, der vedrører virksomheder, der har nedsat eller suspenderet arbejdstiden, eller hvis ansatte er forblevet i beskæftigelse, som forlænget og ændret
            
            
               i)
                     en skattefritagelse for små skatteydere for engangsskatten ("KATA") for små virksomheder i visse sektorer, jf. artikel 5 i "regeringens dekret nr. 47/2020. (III. 18.)" (som ændret), for den del af udgifterne, der vedrører støtte til selvstændige og enkeltmandsvirksomheder, som forlænget og ændret
            
            
               j)
                     udelukkelse af personaleomkostninger fra skattegrundlaget for skatten for mindre virksomheder ("KIVA") i visse sektorer, som fastsat i "regeringens dekret nr. 47/2020. (III. 18.)" (som ændret), for den del af udgifterne, der vedrører virksomheder, der har nedsat eller suspenderet arbejdstiden, eller hvis ansatte er forblevet i beskæftigelse, som forlænget og ændret
            
            
               k)
                     en engangsydelse til sundhedspersonale i anerkendelse af deres ekstraarbejde under pandemien, jf. "regeringens dekret nr. 275/2020. (VI. 12.)"
            
            
               l)
                     omkostninger relateret til særforanstaltninger til at inddæmme pandemien, der er blevet indført i statsejede virksomheder
            
            
               m)
                     omkostninger relateret til særforanstaltninger til at inddæmme pandemien og beskytte embedsmænds personlige sundhed, jf. "regeringens dekret nr. 250/2014 (X. 2.) om Generaldirektoratet for Offentlige Indkøb og Forsyning (KEF)"
            
            
               n)
                     omkostninger relateret til infrastruktur og investering i hospitaler for at sikre et højt beskyttelsesniveau for sundhedspersonale og patienter, jf. "regeringens beslutning 1012/2020 (I. 31.) om nedsættelse af operativt personale"
            
            
               o)
                     direkte omkostninger til personlige værnemidler og beskyttelsesudstyr på hospitalerne og andre sundhedsinstitutioner for at sikre et højt beskyttelsesniveau for sundhedspersonalet, jf. "regeringens beslutning 1012/2020 (I. 31.) om nedsættelse af operativt personale".
            
            
               p)
                     en engangsordning for indkomststøtte til selvstændige i sektorer, der er berørt af beskyttelsesforanstaltninger, forudsat at de opretholder deres aktiviteter i mindst to måneder efter nødsituationens forventede ophør, jf. "regeringens dekret nr. 310/2021"."
            
            
                
            
            
               3)Artikel 4 affattes således: 
            
            
               "Artikel 4
            
            
               1.Ungarn underretter senest den 28. april 2021 og derefter hver sjette måned Kommissionen om afholdelsen af de planlagte offentlige udgifter, indtil alle de planlagte offentlige udgifter er blevet afholdt. 
            
            
               2.Hvis foranstaltningerne i artikel 3 tager udgangspunkt i planlagte offentlige udgifter og er genstand for en gennemførelsesafgørelse om ændring af gennemførelsesafgørelse (EU) 2020/1561, underretter Ungarn senest seks måneder efter datoen for vedtagelse af denne afgørelse og derefter hver sjette måned Kommissionen om gennemførelse af de planlagte offentlige udgifter, indtil den pågældende planlagte udgift er fuldt ud gennemført.".
            
            
         
         
            
               Artikel 2
            
            
               Denne afgørelse er rettet til Ungarn.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        EUT L 159 af 20.5.2020, s. 1.
               
               
                  
                     (2)
                  
                        Rådets gennemførelsesafgørelse (EU) 2020/1561 af 23. oktober 2020 om midlertidig støtte til Ungarn i henhold til forordning (EU) 2020/672 til mindskelse af risiciene for arbejdsløshed i nødsituationen som følge af covid-19-udbruddet (EUT L 357 af 27.10.2020, s. 24).
               
               
                  
                     (3)
                  
                        Kundgjort i Ungarns statstidende (XI. 10).
               
               
                  
                     (4)
                  
                        Se artikel 1 i regeringens dekret nr. 571/2020 (XII. 9.), artikel 1 i regeringens dekret nr. 638/2020 (XII. 22.), artikel 1 i regeringens dekret nr. 105/2021 (III. 3.), artikel 1 i regeringens dekret nr. 147/2021 (III. 27.) og artikel 1 i regeringens dekret nr. 204/2021 (IV. 29.).
               
               
                  
                     (5)
                  
                        Artikel 1 i regeringens dekret nr. 147/2021 (III. 27), artikel 1 i regeringens dekret nr. 204/2021 (IV. 29).
               
               
                  
                     (6)
                  
                        "Regeringens dekret nr. 310/2021. (VI. 7.)" om kompensation til selvstændige som omhandlet i Ungarns anmodning af 1. december 2021.